Augustinas Savickas

miniatiūra|220px|Atminimo lenta Trakuose, Vytauto g. 19Trakuose atidengta atminimo lenta tapytojui Augustinui Savickui lrt.lt

Augustinas Savickis-Savickas (1919 m. gegužės 12 d. Kopenhagoje, Danija – 2012 m. birželio 24 d.) – Lietuvos dailininkas tapytojas, dailėtyrininkas.

 Biografija 
Gimė Kopenhagoje, kur rezidavo jo tėvas, diplomatas Jurgis Savickis. Mama – gydytoja stomatologė Ida Trakiner, kilusi iš turtingos Sankt Peterburgo žydų šeimos, jos tėvas turėjo stiklo fabriką.Ilgaamžiškumo lygtį išsprendę vyrai nedejuoja dėl smulkmenų, 2011-08-07

1923–1927 m. gyveno Helsinkyje (Suomija). Po tėvų skyrybų (tėvas vedė antrąkart – savo sekretorę) kartu su motina grįžo į Lietuvą. 1927–1939 m. gyveno ir mokėsi Kaune. 1930–1937 m. vasaros atostogų metu viešėjo pas tėvą Stokholme (Švedija). 1939 m. baigė Kauno 3-ąją gimnaziją ir įstojo į Kauno meno mokyklą.http://www.savickogalerija.lt/archyvas.htm

Studijavo Ženevos universiteto Sociologijos fakultete (Šveicarija), 1939–1940 m. su motina gyveno Prancūzijoje ir Belgijoje. 1940 m. su motina grįžo į Lietuvą. Antrojo pasaulinio karo metais neteko ne tik abiejų tėvynių, bet ir šeimos: 1943 m. Kauno gete žuvo brolis Algirdas, motina pasitraukė iš gyvenimo nežinomomis aplinkybėmisDailės klasikas Savickas: supratęs sovietinio žaidimo taisykles, sugebėjo likti savimi.

1940–1941 m. Kaune dirbo lenkų evakuacijos komisijoje, „Karių tiesos“ (vėliau „Raudonarmiečio“) redakcijoje, mokėsi Vilniaus dailės akademijoje. 1941 m. pasitraukė į SSRS gilumą.

1941–1944 m. dirbo kolūkyje, Mačiščės akmens skaldyklose (netoli Novosibirsko), LSSR meno ansamblių dailininku, studijavo tapybą Maskvos 1905 m. revoliucijos dailės mokykloje. 1942–1943 m. ir 1944–1945 m. Raudonosios armijos 50-osios lietuviškosios divizijos karys.

1945–1949 m. studijavo Vilniaus dailės institute tapybos specialybę (pas Justiną Vienožinskį, Vytautą Mackevičių). 1949–1951 m. dirbo Meno reikalų valdyboje prie LSSR MT. 1951–1972 m. LSSR dailės instituto dėstytojas, 1965 m. docentas. 1963 m. suteiktas menotyros kandidato laipsnis.http://www.mokslas.mii.lt/mokslas/SRITYS/duom00.php?pav=S&sritis=H 

1973–1979 m. LSSR MA Istorijos instituto mokslinis bendradarbis. 1985–1993 m. dėstė LSSR dailės institute, Tapybos katedros profesorius. 1988 m. SSRS Mokslų akademijos narys korespondentas.http://www.lzb.lt/lt/religija-ir-tradicijos/32-zydu-menininkai/423-zydu-dailininkai.html 1993 m. suteiktas menotyros daktaro laipsnis. Nuo 1951 m. Lietuvos dailininkų sąjungos narys.

Palaidotas Kairėnų kapinėse.Mirė dailininkas Augustinas Savickas 15min.lt 2012-06-24

 Įvertinimas 
 1965 m. LTSR nusipelnęs meno veikėjas
 1966 m. LSSR valstybinė premija
 1979 m. LSSR liaudies dailininkas
 1994 m. Ldk Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=3292
 1999 m. Nacionalinė kultūros ir meno premija
 2003 m. Lietuvos dailininkų sąjungos premija ir auksinis ženkliukas Nr. 009
 2003 m. Vytauto Didžiojo ordino Komandoro kryžius http://www3.lrs.lt/pls/inter3/dokpaieska.showdoc_l?p_id=205777

 Bibliografija 
 Peizažas lietuvių tapyboje. – Vilnius: Vaga, 1965.
 M. K. Čiurlionis, su J. Gaudrimu (lietuvių ir rusų k.). – Vilnius: Vaga, 1965 (antras leidimas 1974 m.)
 Čiurlionis, su E. Mieželaičiu (rusų k.). – Maskva: Iskusstvo, 1971.
 Nerami kelionė (rusų k.). – Maskva: Sovetskij chudožnik, 1977.
 Augustinas Savickas. Reprodukcijų albumas. – Vilnius: Vaga, 1987.
 Žalia tyla. Memuarai. – Vilnius: Tyto alba, 2002.
 Senojo tapytojo dienoraštis: 1989–2009 metų kūryba ir 2007–2008 metų dienoraštis: albumas (sud. Raimondas Savickas). – Klaipėda: S. Jokužio leidykla-spaustuvė, 2009. – 268 p.: iliustr. – ISBN 978-9986-31-274-1

 Šaltiniai 

 Nuorodos 
 Savicko galerija
 2009 m. Kalba Augustinas Savickas http://www.youtube.com/watch?v=4NpZbqnyoNY&feature=youtu.be

Kategorija:Lietuvos dailininkai
Kategorija:LTSR valstybinės premijos laureatai
Kategorija:Lietuvos nacionalinės kultūros ir meno premijos laureatai
Kategorija:Vytauto Didžiojo ordino kavalieriai
Kategorija:Lietuvos dailėtyrininkai